text: Efterskole satser på københavnere
  06 april 2013 kl. 12.18
  Efterskolen BGI akademiet i Hornsyld ved Horsens ønsker at tiltrække unge fra større byer. Derfor har skolen bygget verdens største parkour-anlæg, hvor springere kan træne.
  Parkour handler om at bevæge sig gennem storbyjunglen i glidende bevægelser.
  Udøverne springer over høje mure, går på hænder på et tag, glide ind under gelændere, hage sig fast på en væg og hopper over trappeskakter.
  Teknikken kræver både fysisk og mental træning.
  Parkour indgår i undervisningen på efterskolen med træning tre gange om ugen i et skoleår.
  Efterskolen satser på at få flere elever fra København, hvor der ikke er tradition for at gå på efterskole.
  Af Danmarks cirka 216.000 unge mellem 15-17 år bor cirka 33 procent af dem i hovedstadsregionen, men gruppen udgør kun omkring ni procent af eleverne på de danske efterskoler.
  Parkour blev oprindelig udviklet af amerikanske soldater i Vietnam.
  